
ΑΠΟΣΠΑΣΜΑ                        

Από το πρακτικό της με αριθ. 34ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 421/2026
Στην Λευκάδα σήμερα  στις 12 του μηνός Οκτωβρίου του έτους  2026,  ημέρα Δευτέρα και  ώρα  11:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 27333/08.10.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.
Τέθηκαν δύο θέματα Ε.Η.Δ. τα οποία συζητήθηκαν στην αρχή της Συνεδρίασης.
Τα θέματα της Η.Δ. συζητήθηκαν με την εξής σειρά:
1,2,3,4,5,6,16,17,22,23,7,8,9,10,11,12,13,14,15,18,19.20,21, 24,25,26,27,28,9,30,31,32,34,33,35,36,37,38,39,40,41,42. Τα θέματα 43 και 44 αναβλήθηκαν για την επόμενη Δ.Ε.
Κατά τη συζήτηση του 8ου θέματος, αποχώρησαν οι κ. Λύγδας Σπυρίδων και Σέρβος Κωνσταντίνος.
ΘΕΜΑ 4ο : Απόφαση Δ.Ε.  για άσκηση ή μη αναίρεσης κατά της υπ’ αριθμ. 506/2026 απόφασης του Μονομελούς Πρωτοδικείου Λευκάδας.   
                                                        Εισηγητής : Μασούρας Δημήτριος, Δικηγόρος Δήμου Λευκάδας

Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε το λόγο στην κ.Καρύδη δικηγόρο του Δήμου (αντικαθιστά τον κ.Μασούρα), η οποία έθεσε υπόψη των μελών της Επιτροπής, τα εξής:
1. Με την αναφερόμενη στο θέμα απόφαση το Μονομελές Πρωτοδικείο Λευκάδας, δικάζον κατ΄ έφεση, δέχτηκε τυπικά και απέρριψε κατ΄ουσίαν την έφεση κατά της υπ’ αριθ. 50/2024 απόφασης του Ειρηνοδικείου Λευκάδας (ειδική διαδικασία περιουσιακών διαφορών) κατά το μέρος που στρέφεται εναντίον του πρώτου, της δεύτερης, της τρίτης, της τέταρτης, της πέμπτης, της έκτης, της έβδομης, του όγδοου, του ένατου, της δέκατης, του ενδέκατου, της δωδέκατης, της δέκατης πέμπτης και της δέκατης έκτης των εφεσιβλήτων  κάνοντας δεκτό τον σχετικό ισχυρισμό τους περί ύπαρξης δεδικασμένου. Όσον αφορά δε την εν λόγω έφεση κατά το μέρος που στρέφεται εναντίον του δέκατου τρίτου και της δέκατης τέταρτης των εφεσιβλήτων το ανωτέρω αναφερθέν Μονομελές Πρωτοδικείο Λευκάδας την δέχτηκε τυπικά και κατ’ ουσίαν και εξαφάνισε την εκκαλούμενη υπ’αριθ. 50/2024 απόφαση του Ειρηνοδικείου Λευκάδας ως προς τους προαναφερθέντες δύο εκ των δεκαέξι εφεσιβλήτους. Με την  πρωτοβάθμια απόφαση υπ’ αριθ. 50/2024 του Ειρηνοδικείου Λευκάδας είχε γίνει δεκτή η αγωγή των αντιδίκων (σύνολο 16), με αντικείμενο την καταβολή από τον Δήμο Λευκάδας επιδομάτων εορτών Χριστουγέννων και Πάσχα και επιδομάτων αδείας συνολικού ύψους 2.000 ευρώ σε έκαστο των εναγόντων, υποχρεώνοντας τον Δήμο Λευκάδας να καταβάλλει σε έκαστο των εναγόντων το παραπάνω ποσό, με το νόμιμο τόκο από την επομένη της επιδόσεως της αγωγής και μέχρι την πλήρη εξόφληση.

2. Η απόφαση  εξεδόθη στις 14 Αυγούστου 2026 και επιδόθηκε στον Δήμο Λευκάδας στις 21.09.2026, συνεπώς υφίσταται τριακονθημερη προθεσμία για την άσκηση αναίρεσης κατ’ αρ. 564 ΚΠολΔ.  

3. Η υπηρεσία μας έχει τη γνώμη ότι αίτηση αναίρεσης κατά της απόφασης αυτής κατά το μέρος που απορρίπτει την έφεση κατά του πρώτου, της δεύτερης, της τρίτης, της τέταρτης, της πέμπτης, της έκτης, της έβδομης, του όγδοου, του ένατου, της δέκατης, του ενδέκατου, της δωδέκατης, της δέκατης πέμπτης και της δέκατης έκτης των εφεσιβλήτων  κάνοντας δεκτό τον σχετικό ισχυρισμό τους περί ύπαρξης δεδικασμένου δεν θα ευδοκιμήσει, διότι δεν φαίνεται να υπάρχουν νομικά σφάλματα που να μπορούν να οδηγήσουν σε ανατροπή της απόφασης που εξεδόθη. Ανεξαρτήτως του ζητήματος της αξιολόγησης της νομικής βασιμότητας των αξιώσεων των εναγόντων (που το ίδιο Δικαστήριο απέρριψε ως προς τους λοιπούς ενάγοντες, για τους οποίους δεν υφίστατο δεδικασμένο), είναι δεδομένο ότι στην συγκεκριμένη περίπτωση υφίσταται δεδικασμένο, εκλυόμενο από την υπ’ αριθμ. 15/2019 αμετάκλητη απόφαση του Ειρηνοδικείου Λευκάδας. Άλλωστε, το αρμόδιο για την εξέταση της αίτησης αναίρεσης δικαστήριο (Άρειος Πάγος) ασχολείται μόνον με τα νομικά σφάλματα της υπόθεσης και όχι με ουσιαστικές αξιολογήσεις. Μάλιστα, στο πλαίσιο της δίκης αυτής, το εύρος ελέγχου των νομικών σφαλμάτων είναι όλως περιορισμένο, διότι η υπόθεση εκκίνησε από το Ειρηνοδικείο.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Δ.Ε. να μην ασκηθεί αναίρεση κατά της υπ’ αριθμ. 506/2026 απόφασης του Μονομελούς Πρωτοδικείου Λευκάδας και η εκκαθάριση της οικονομικής εκκρεμότητας να γίνει από την αρμόδια Οικονομική Υπηρεσία. 

Στη συνέχεια πήρε το λόγο ο κ. Σέρβος ο οποίος είπε ότι το θέμα θα πρέπει να αποτελέσει προϊόν διαπραγμάτευσης με τους ενάγοντες και αναμόρφωση του προϋπολογισμού.
Τέλος ο κ. Δήμαρχος πρόσθεσε ότι πρέπει να γίνεται ερώτημα από την Οικονομική Υπηρεσία προς τη Νομική Υπηρεσία για πιθανές τέτοιου είδους εκκρεμότητες.
Ακολούθησε ψηφοφορία κατά την οποία όλοι οι Δ.Σ. ψήφισαν υπέρ

                    H Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
Να μην ασκηθεί αναίρεση κατά της υπ’ αριθμ. 506/2026 απόφασης του Μονομελούς Πρωτοδικείου Λευκάδας και η εκκαθάριση της οικονομικής εκκρεμότητας να γίνει από την αρμόδια Οικονομική Υπηρεσία. 

  
Η απόφαση αυτή πήρε αύξοντα αριθμό: 421/2026.
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ
σελ. 26
1

